พอดี กินยาคุมฉุกเฉินเมื่อวันที่2แล้วประจำเดือนมาวันที่8 คิดว่านะจะ ผลของยาคุม แต่กำหนดประจำเดือนมาวันที่ 10 แบบนี้ท้องมั้ย คะ
สวัสดีค่ะ หากกำหนดประจำเดือนปกติ ควรจะมาในวันที่ 10 ก.ค. แล้วในวันที่ 8 ก.ค. ได้มีเลือดออกมา เลือดดังกล่าวก็น่าจะถือเป็นประจำเดือนได้ แม้จะทานยาคุมฉุกเฉินไปในวันที่ 2 ก.ค. ก็ตาม โดยหากออกนาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ดังนั้น ควรเลือกการคุมกำเนิดที่มีประสิทธิภาพดีกว่า เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น